**Správa o činnosti CEVS FF PU v Prešove za rok 2014**

*Centrum pre edukáciu a výskum seniorov* (ďalej len „CEVS“) na PU v Prešove bolo zriadené 28. 3. 2011 na základe rozhodnutia Dekana Filozofickej fakulty Prešovskej univerzity v Prešove na základe podnetu prof. PhDr. Beáty Balogovej, PhD., ktorá je zároveň jeho súčasnou riaditeľkou. CEVS je alokované na Filozofickej fakulte PU v Prešove a zastúpené rektorom Prešovskej univerzity ako akademické pracovisko Inštitútu edukológie a sociálnej práce Filozofickej fakulty v Prešove. Jadro CEVS tvorí *Inštitút edukológie a sociálnej práce FF PU v Prešove* doplnené o odborníkov a odborníčky z oblasti edukácie a výskumu starnutia populácie pôsobiacich na PU v Prešove a ďalších expertov zo Slovenska, Českej a Poľskej republiky a z ďalších krajín.

Správa informuje o odborných aktivitách CEVS FF PU v Prešove za rok 2014. Účelom Správy je predstaviť konkrétne aktivity CEVS v kontexte jeho základných cieľov a odborného zamerania. **Hlavným cieľom** CEVS na PU v Prešove je reagovať na demografické zmeny, podporovať výskum starnutia tým, že diseminuje zdieľanie vedomostí, zlepší komunikačné kanály, podporí širšiu stredoeurópsku spoluprácu a zvýši profil európskeho výskumu o starnutí. Napĺňanie tohto cieľa sa odráža v odborných a vedeckých aktivitách členov a členiek centra. **Špecifické ciele** spočívajú v príprave špecializačných študijných programov magisterského stupňa, špecializačných postgraduálnych programov, v tvorbe učebných textov a antológií pre uvedené aktivity. Ďalej vznik platformy pre spoluprácu medzi akademikmi a praktikmi. Úlohou CEVS je identifikovať tzv. agentov zmien a prizvať ich k spolupráci pri hľadaní relevantných informácii pri validizácii zistení a implementácii získaných znalostí do oblastí pomáhajúcich profesií. Cieľovou skupinou sú najmä vysokoškolskí študenti humanitných, medicínskych zdravotníckych a ekonomických odborov, ďalej sú to sociálni pracovníci, pedagógovia, ekonómovia, filozofi, etici, teológovia, sociológovia, psychológovia a vedci. Ďalšou veľmi významnou cieľovou skupinou sú profesionáli z oblasti pomáhajúcich profesií.

Predmetom Správy sú primárne odborné a expertízne aktivity organizované a spoluorganizované CEVS v roku 2014, prípadne aktivity a podujatia, na ktorých bolo CEVS cielene predstavené.

**Personálne kapacity CEVS:**

**prof. PhDr. Beáta Balogová, PhD. - riaditeľka CEVS**

**prof. PhDr. Vasil Gluchman, CSc.** (Filozofická fakulta PU)

**doc. PhDr. Kvetoslava Repková, CSc.** (Inštitút pre výskum práce a rodiny)

**Mgr. Lenka Kvašňáková, PhD. - tajomníčka CEVS** (Inštitút edukológie a sociálnej práce FF PU)

**doc. Mgr. Monika Bosá, PhD.** (Inštitút edukológie a sociálnej práce FF PU)

**PhDr. Denisa Šoltésová, PhD.** (Inštitút edukológie a sociálnej práce FF PU)

**Mgr. Michaela Skyba, PhD.** (Inštitút edukológie a sociálnej práce FF PU)

**prof. PhDr. Viera Bilasová, CSc.** (Inštitút filozofie a etiky FF PU)

**prof. PhDr. Eva Žiaková, CSc.** (Univerzita Pavla Jozefa Šafárika v Košiciach)

**doc. PaedDr. Ctibor Határ, PhD.** (Univerzita Konštantína Filozofa v Nitre)

**prof. PaedDr. Jana Levická, PhD.** (Trnavská univerzita v Trnave)

**Ing. Eva Hvizdová, PhD., MBA** (ISM Slovakia Prešov)

**doc. PaedDr. Tatiana Matulayová, PhD.** (Technická univerzita v Liberci, Česká republika)

**PaedDr. Monika Žumárová, Ph.D.** (Univerzita Hradec Králové, Česká republika)

**Mgr. Zuzana Truhlářová, Ph.D.** (Univerzita Hradec Králové, Česká republika)

**PhDr. Eva Dragomirecká, PhD.** (Univerzita Karlova v Prahe, Česká republika)

**doc. PhDr. Jaroslav Veteška, Ph.D.** (Univerzita Pardubice, Česká republika)

**doc. Dr. Marta Uberman, PhD.** (Univerzita Rzeszów, Poľsko)

**Dr. Beata Bugajska, PhD.** (Univerzita Szczeczin, Poľsko)

**Viacúrovňové odborné pôsobenie a kontakty**

Na **regionálnej úrovni** CEVS spolupracuje s rôznymi inštitúciami podieľajúcimi sa na starostlivosti o seniorskú populáciu a rozvíjajúcim medzigeneračné spolužitie, sú to predovšetkým:

* Mestský úrad v Prešove, oddelenie sociálnych služieb; Detský domov Sečovce; Domov sociálnych služieb Sabinov; Zariadenie pre seniorov Náruč Prešov; Zariadenie pre seniorov Cemjata Prešov; Centrum kinantropologického výzkumu Fakulty tělesné kultury Univerzity Palackého; Materská škola A. Prídavka Prešov; Hotelová akadéma Eso Euroškola Prešov; PKO Prešov; Knižnica P.O. Hviezdoslava Prešov; Hornozemplínska knižnica Vranov a ďalšími.

Spolupráca sa odráža v aktivitách uskutočnených na regionálnej úrovni, ktoré sú uvedené v nasledujúcej časti Správy.

*CEVS* spolupracuje s viacerými **významnými domácimi i zahraničnými univerzitami**:

* Univerzita Konštantína Filozofa v Nitre; Univerzita Pavla J. Šafárika v Košiciach; Trnavská univerzita v Trnave; Katolícka univerzita v Ružomberku; Univerzita Mateja Bela v Banskej Bystrici; Univerzita Hradec Králové; Univerzita Palackého v Olomouci; Technická univerzita v Liberci; Karlová univerzita v Prahe; Univerzita J. A. Komenského v Prahe; Univerzita v Szczecine; Univerzita v Przemysle a Univerzita v Rzeszówe.

**Prehľad aktivít - organizácia a spoluorganizácia vedecko-výskumných podujatí**

CEVS bolo zriadené v kontexte európskych výskumných priorít zameraných na otázky dlhodobej starostlivosti a starnutia (najmä vedecko-výskumného projektu INTERLINKS[[1]](#footnote-1)), to sa odráža v organizovaní, spoluzorganizovaní alebo sa prezentovaní viacerých vedecko-výskumných a odborných podujatiach, ktorých hlavnou charakteristikou bola opätovne *medzinárodná dimenzia* a *inkluzívny prístup* (v zmysle angažovania rozličných aktérov angažujúcich sa v otázkach dlhodobej starostlivosti a aktívneho starnutia).

V spolupráci s *Hornozemplínskou knižnicou* vo Vranove nad Topľou sa uskutočnili dve konferencie s medzinárodnou účasťou. Dňa **18. – 19. februára** 2014 to bola **konferencia s medzinárodnou účasťou** pod názvom *Aby pamäť nestarla príliš rýchlo, a* **4. septembra** 2014 pod názvom *Pomôžme ľuďom s pamäťou, aby ich pamäť nestarla príliš rýchlo.*

Doc. PhDr. Kvetoslava Repková, CSc. reprezentovala CEVS na nasledujúcich odborných a vedeckých podujatiach:

* **2. – 3. apríla** 2014 sa v Skalici realizovala **vedecká konferencia s medzinárodnou účasťou** gestorsky organizovaná VŠZaSP Sv. Alžbety v Bratislave pod názvom *Človek ako bio-psycho-sociálna bytosť. Doc. PhDr. Kvetoslava Repková, CSc.* reprezentovala CEVS ako členka predsedníctva 1. bloku, taktiež s vyžiadanou prezentáciou *“Kvalita sociálnych služieb – večná téma v novom šate”*,
* pri príležitosti dňa seniorov sa uskutočnilo odborno-popularizačné podujatie zorganizované odborom sociálnych vecí MsÚ Bratislava – Ružinov pod názvom *Deň seniorov – 3. ročník* (**22. októbra** 2014 v Bratislave), vyžiadaná prezentácia *“Prevencia zlého zaobchádzania so staršími ľuďmi ako verejná politika”,*
* *GAM 2014 European Centre for Social Welfare Policy and Research (Vienna) -* 15. - 17. november 2014. Vedenie sekcie *“Towards and Actively Caring Europe”?,*
* *Social Services, Welfare State and Places. The restructuring of social services in Europe and its impacts on social and territorial cohesion and governance.* Bratislava, 3. november 2014, medzinárodné zasadnutie európskej siete COST. Vyžiadaná prednáška “Social services in Slovakia in research optics”,
* *Annual ANED meeting 2014.* Brussels, 13.-14. november 2014. Vyžiadaná prednáška *“Accessibility to healthcare in Slovakia”,*
* *Promoting the Employment of Persons with Disabilities: Achievements, Challenges, European Perspectives.* Bratislava, 10. jún 2014, zorganizoval IVPR v spolupráci s European Centre vo Viedni a EPIC, n.o. Spolugarantka vedeckej konferencie s medzinárodnou účasťou. Úvodná prezentácia: *“National and International context”*; moderovanie panelovej diskusie.

Pozvané prednášky doc. PaedDr. Ctibora Határa, PhD.:

* *Medzigeneračné učenie ako nástroj na zvyšovanie kvality života inštitucionalizovaných seniorov.*In *Późna doroslość - doświadczenia, problemy, wsparcie spoleczne i edukacyjne*. Dabrowa Górnicza: WSB, s. 15-24. ISBN 978-83-62897-67-4.
* *Inštitucionalizácia a profesionalizácia seniorskej edukácie v Slovenskej republike.* Príspevok prednesený na medzinárodnej vedeckej konferencii: *ANDRAGOGIKA 2014: Vzdělávání dospělých – teorie, výzkum a praxe* dňa9.12.2014 v Prahe.

**Ďalšie významné aktivity jednotlivých členov/iek**

Doc. PaedDr. Ctibor Határ, PhD. bol spoluorganizátorom a členom vedeckého výboru **medzinárodnej vedeckej konferencie** pod názvom *Senior w centrum oddziaływań edukacyjnych* WEiNE UŚ v spolupráci s KNP PAN, FSS OU, PF UKF, PF UMB, PF PU, EENU, ŠPU a SWEM (**18. marca** 2014, Cieszyn, Poľsko).

**Tematické stretnutie** pod názvom *Seniors rights in context of intergenerational justice* sa konalo v Bratislava, **19. máj** 2014. Rada vlády SR pre práva seniorov a prispôsobovanie verejných politík procesu starnutia populácie v spolupráci s CEVS FF PU v Prešove a European Centre in Vienna. Garantkou tematického stretnutia bola doc. PhDr. Kvetoslava Repková, CSc., stretnutia sa zúčastnili aj ďalšie členky CEVS Mgr. Lenka Kvašňáková, PhD., PhDr. Denisa Šoltésová, PhD. a Mgr. Michaela Skyba, PhD.

Ďalšou významnou aktivitou bolo usporiadanie **medzinárodnej vedeckej konferencie** *Andragogika 2014: Vzdělávání dospělých – teorie, výzkum a praxe,* **8. - 9. december** 2014 v Galerii Univerzity Jana Amose Komenského Praha za prítomnosti ministra školstva, mládeže a telovýchovy ČR Marcela Chládka, ktorý prevzal nad konferenciou osobnú záštitu. Jedna zo sekcií bola věnovaná kvalite života a edukácii seniorov. Odbornými garantmi konferencie boli doc. PhDr. Jaroslav Veteška, Ph.D. a doc. PaedDr. Ctibor Határ, PhD.

**Projekt** špecifického vysokoškolského výskumu s názvom *„Edukace seniorů v evropském kontextu – teoretická a aplikační východiska“*, ktorý riešili doc. PhDr. Jaroslav Veteška, Ph.D. a PhDr. Jarmila Salivarová v rokoch 2013 a 2014 bol úspešne ukončený. Cieľom projektu bolo analyzovať a charakterizovať filozoficko-historické, psychosociálne, edukačné, ekonomické a demografické aspekty staroby a stárnutia v európskom prostredí[[2]](#footnote-2).

Aktivity zamerané na budovanie spoločnosti založenej na vedomostiach smerom k užívateľskej obci, napr. podporou rozvoja starších ľudí cestou edukácie a vťahovania do komunitného rozvoja. Prof. PhDr. Beáta Balogová, PhD. odprezentovala nasledujúce **odborné prednášky**:

* *„Dokážeme prepojiť generácie?“* In Relevant, odborná prednáška pre pracovníkov Evanjelickej diakónie v Prešove, Relevant, n.o., konaná dňa **31. januára** 2014,
* *„Ako si vieme v knižnici poradiť s neprispôsobivým, agresívnym a manipulatívnym čitateľom“* In Riešenie konfliktných a záťažových situácií pri komunikácii s problémovými čitateľmi. Odborný seminár pre riaditeľov a metodikov knižníc Slovenskej republiky, konaný dňa **26. marca** 2014 v Slovenskej národnej knižnici v Martine,
* *„Týranie, zanedbávanie a zneužívanie seniorov“.* In Relevant, odborná prednáška pre pracovníkov Evanjelickej diakónie v Prešove, Relevant, n.o., konaná dňa **21. augusta** 2014,
* realizácia edukačných a odborných aktivít prostredníctvom *Akadémie tretieho veku v Spišskej Novej Vsi*.

Aktivity CEVS v roku 2014 zamerané viac na oblasť terénnej práce realizované členkami Inštitútu edukológie a sociálnej práce, a to:

* V. výročný koncert speváckeho zboru pri CEVS Canto Vero konaný dňa **22. mája** 2014.
* Vianočný koncert speváckeho zboru pri CEVS Canto Vero konaný dňa **9. decembra** 2014,
* odborné aktivity Akadémie tretieho veku v Spišskej Novej Vsi,
* dňa **30. októbra** 2014 sa uskutočnilo odborné podujatie zamerané na marketing sociálnych služieb s dôrazom na arteterapiu. Úvodná prehliadka s názvom *"BEA"* v sebe spájala umenie, marketing i formu pomoci tým, ktorí to potrebujú. Záštitu nad podujatím prevzal primátor Prešova Pavel Hagyari,
* dňa **13. decembra** 2014 prof. PhDr. Beáta Balogová, PhD. **mediálne vystúpila** pre organizáciu Aptet n.o., ktorá vznikla za účelom poskytnúť účinnú pomoc pri zvládaní adaptačných problémov vyplývajúcich z procesu starnutia.
* tematické stretnutie študentov ATV zo SNV v Prešove v Knižnici P. O. Hviezdoslava (prehliadka mesta Prešov – objavovanie Prešova pod sprievodcovským vedením Dariny Petranskej).

**Publikačná činnosť členov a členiek CEVS**

BALOGOVÁ Beáta a Michaela SKYBA (eds.) 2014. *Sociálny kapitál starnutia – prítomnosť nikdy nestarne. Zborník z konferencie s medzinárodnou účasťou konanej dňa 29. novembra 2013 na Filozofickej fakulte Prešovskej univerzity v Prešove*. Prešov: FF PU, CEVS FF PU, SAV Sociologická spoločnosť, Uniwersytet Rzeszowski. Prešov : FF PU.

SKYBA, Michaela, 2014. Service-learning ako jeden z nástrojov podpory intergeneračnej solidarity. In Beáta BALOGOVÁ a Michaela SKYBA, eds. *Sociálny kapitál starnutia – prítomnosť nikdy nestarne. Zborník príspevkov z vedeckej konferencie s medzinárodnou účasťou konanej 29. novembra 2013 v Prešove.* Prešov: FF PU, s. 388 - 402.

KVAŠŇÁKOVÁ, Lenka. 2014. Význam sociálneho kapitálu pre kvalitu života senioriek a seniorov v zariadeniach pre seniorov. In *Sociálny kapitál starnutia - prítomnosť nikdy nestarne : zborník príspevkov z vedeckej konferencie s medzinárodnou účasťou konanej 29. novembra 2013 v Prešove.* Prešov : Filozofická fakulta Prešovskej univerzity v Prešove, s. 322 – 330.

BALOGOVÁ, Beáta, KVAŠŇÁKOVÁ, Lenka. 2014. Bezdomovectvo závislého seniora – ako dôsledok straty zmyslu života. In BÚGELOVÁ, Tatiana a BANÍK, Gabriel (eds.). 2014. *Životné perspektívy, zmysel života, spokojnosť a sociálna saturácia seniorov žijúcich na Slovensku a v zahraničí : zborník vedeckých prác.* Prešov: Filozofická fakulta Prešovskej univerzity v Prešove, s. 32 – 63.

SALIVAROVÁ, Jarmila, VETEŠKA, Jaroslav, 2014. *Edukace seniorů v evropském kontextu: teoretická a aplikační východiska.* Praha: Univerzita Jana Amose Komenského.

LEVICKÁ, Jana. 2014. Seniori a dostupnosť zdravotnej starostlivosti v SR z pohľadu sociálnej práce. In Revue sociálnych služieb.

HATÁR, Ctibor, 2014. *Kvalita života inštitucionalizovaných seniorov v edukačnom kontexte.* Nitra: UKF.

HATÁR, Ctibor, 2014. *Geragogika. Vybrané kapitoly z teórie a metodiky edukácie seniorov.* Nitra: UKF.

HATÁR, Ctibor, 2014. *Kvalita života seniorov v edukačných súvislostiach.* In SZCZUREK-BORUTA, A., CHOJNACKA-SYNASZKO, B. (eds.). *Człowiek w przestrzeni lokalnej – dobre praktyki wspierania rozwoju, aktywizacji i integracji społecznej osób starszych.* Toruń : Wydawnictwo Adam Marszałek, s. 38-47.

HATÁR, Ctibor, 2014. *Edukácia ako nástroj prevencie zlého zaobchádzania so seniormi v rezidenciálnych zariadeniach.* Príspevok prednesený na medzinárodnej vedeckej konferencii: *SOCIALIA 2014 – Aktuálne problémy prevencie sociálnopatologických javov a jej profesionalizácie* dňa 16.10.2014 v Banskej Bystrici.

REPKOVÁ, Kvetoslava a Lýdia BRICHTOVÁ, 2014. *Sociálne služby: zacielené na kvalitu*. Bratislava: IVPR.

**Priority vecného zamerania do budúcnosti**

Na národnej úrovni bola v roku 2013 prijatá *Stratégia aktívneho starnutia*, z ktorej vyplývajú priority, ku ktorým by mala smerovať činnosť CEVS v budúcnosti s cieľom zapojiť sa do procesu eliminácie negatívnych dopadov procesu starnutia populácie na ekonomiku, trh, dôchodkový systém a ďalšie oblasti života spoločnosti. Taktiež prijatie nového programového dokumentu *Národný program aktívneho starnutia na roky 2014-2020* je smerodajným pre plánovanie aktivít CEVS v budúcom období.

Vedecko-výskumnú a inú odbornú činnosť CEVS rámcujú kľúčové dokumenty a iniciatívy na medzinárodnej a národnej úrovni. Koncom roku 2011 bol v rámci európskej iniciatívy FUTURAGE prijatý dokument *A Road Map for European Ageing Research (Smerovanie európskeho výskumu starnutia)*, ktorý definuje základné princípy a priority výskumu starnutia v Európe do roku 2020 v súlade so stratégiou Európa 2020.[[3]](#footnote-3)

V roku 2012 prijala Svetová zdravotnícka organizácia, Regionálny úrad pre Európu, zásadný dokument *Strategy and action plan for healthy ageing in Europe, 2012-2020 (Stratégia a akčný plán pre zdravé starnutie v Európe, 2012-2020)*.[[4]](#footnote-4) Aj tento dokument prispieva k vecnej osnove činnosti CEVS. Vedecko-výskumné a iné odborné rámce smerovania organizácií, ktoré sa venujú otázkam starnutia a budovania inkluzívnej spoločnosti pre ľudí každého veku, vyplynuli aj z ministerskej konferencie zameranej na otázky starnutia *Ensuring a Society for all Ages (Zabezpečenie spoločnosti pre ľudí každého veku)*. Na konferencii boli prijaté záväzky (deklarácie) ako pre politické reprezentácie, tak pre výskumnú obec a mimovládny sektor.[[5]](#footnote-5)

V budúcnosti sa prostredníctvom európskeho výskumu chceme zamerať na zvýšenie profilu európskeho výskumu o starnutí.

Spracovala:

Kvašňáková Lenka, Prešov

1. Projekt financovaný v rámci 7. RP. Bližšie: <http://interlinks.euro.centre.org> [↑](#footnote-ref-1)
2. Hlavným výstupom bola monografia: SALIVAROVÁ, Jarmila, VETEŠKA, Jaroslav. 2014. *Edukace seniorů v evropském kontextu: teoretická a aplikační východiska.* Praha: Univerzita Jana Amose Komenského. [↑](#footnote-ref-2)
3. <http://futurage.group.shef.ac.uk/assets/files/Final%20road%20map/FUTURAGE%20A%20Road%20Map%20for%20European%20Ageing%20Research%20-%20October%202011.pdf> [↑](#footnote-ref-3)
4. <http://www.euro.who.int/en/what-we-do/health-topics/Life-stages/healthy-ageing/publications/2012/eurrc6210-strategy-and-action-plan-for-healthy-ageing-in-europe,-20122020> [↑](#footnote-ref-4)
5. <http://www.unece.org/index.php?id=23448> [↑](#footnote-ref-5)